Alrischa

Alrischa, Al Rischa alebo Alfa Piscium (α Psc / α Piscium) je hviezda v súhvezdí Ryby.

Má viacero názvov. Najpoužívanejší z nich, Al Rischa (niekedy Alrescha) pochádza z arabského  rišá’ alebo   ar-rišá’, čo znamená povraz. Menej používané názvy sú Kaitain (z arab.  uqda al-chajtajn – uzol dvoch nití), alebo Okda (z arab.  uqda - uzol).

Nachádza sa v juhovýchodnej časti súhvezdia, vo vrchole akéhosi ležatého V, ktoré súhvezdie svojim tvarom pripomína. Al Rischa je dvojhviezda. Pozostáva z dvoch hviezd s jasnosťou 4,2 a 5,1 (niekde 4,3 a 5,2) magnitúd. Ich vzájomná vzdialenosť je menej než 1,9“ a zmenšuje sa, pretože zložky sa navzájom obiehajú a tak sa na ne dívame z čoraz menej a menej vhodného uhla. Ich obežná doba je 720 rokov (niekde sa uvádza aj 933). V roku 1985 bol ich uhlový odstup 1,7“, v roku 2000 iba 1,5“ a najviac sa k sebe priblížia v roku 2060 – len na jednu oblúkovú sekundu. Skutočná vzdialenosť zložiek je asi 80 AU. Od Zeme je táto dvojhviezda vzdialená 139 svetelných rokov.

Pozri aj 
 Zoznamy hviezd

Súhvezdie Ryby
Bayerove objekty
Dvojhviezdy
Hviezdy typu A